@i_think_uz - Kanal statistikasi Ўйлашимча?. Telegram Analytics\n@i_think_uz Yoqdi 1\nМурожаат учун: @Uylashimcha_pochtabot\n19 Feb, 10:12\n16 Feb, 09:30\n176.8k ta obunachilar\n15 Feb, 10:04\n13 Feb, 08:33\n9 Feb, 16:17\n2 Feb, 20:06\n2 Feb, 19:10\n27 Jan, 07:18\n16 Jan, 07:31\n5 Jan, 21:08\n30 Dec 2020, 07:12\n28 Dec 2020, 22:29\n24 Dec 2020, 11:44\n21 Dec 2020, 09:37\n5 Dec 2020, 10:06\n3 Dec 2020, 12:58\n3 Dec 2020, 12:09\n1 Dec 2020, 05:38\nЖИДКИЕ ОБОИ ва ОБОИ КЛЕЛАРИ СИФАТЛИ ВА АРЗОН НАРХЛАРДА\n26 Nov 2020, 07:14\n9 Nov 2020, 12:08\n🍃HAYOLOT🍃 KO'CHADA QOLING\n7 Nov 2020, 10:46\nQURAMA24 Баҳор келди сени сўроқлаб... 🌸🌹🌷\n6 Nov 2020, 16:05\n6 Nov 2020, 10:58\n4 Nov 2020, 20:39\n3 Nov 2020, 15:47\n2 Nov 2020, 20:48\n2 Nov 2020, 17:35\n2 Nov 2020, 12:18\n@i_think_uz iqtibos olgan kanallari\n4 Feb, 13:07\n14 Jan, 14:06\n356.3k ta obunachilar\nКитоб тумани |@kitab_district\n209.6k ta obunachilar\n2 Dec 2020, 15:29\n29 Nov 2020, 11:53\n29 Nov 2020, 11:47\n27 Nov 2020, 14:29\nУголок юмора | Kulgu burchagi\n26 Nov 2020, 03:05\n18 Nov 2020, 11:20\n8 Nov 2020, 09:25\n24 Sep 2020, 10:12\n6 Sep 2020, 06:06\n2 Sep 2020, 17:29\n28 Aug 2020, 16:23\n15 Aug 2020, 18:52\n175.1k ta obunachilar\n3 Aug 2020, 16:45\n590.8k ta obunachilar\n29 Jul 2020, 13:34\nЎйлашимча? 6 Mar, 09:00\nҲали кўп масалалар тартибга солинмаган. Фуқароларга хизмат кўрсатиш, хусусан, нотариус хизматлари қиммат. Шунча пул тўлайсан камига паспорт копиясини ҳам ўзинг олиб келасан.\nАйрим нотариал идораларда бу алоҳида бизнес сифатида йўлга қўйилган. Бироз олдинроқ эса нусха керак бўлмаса ҳам сўрашарди.\nХуллас, иллатларга қарши курашни жамият қонидаги ҳар бир ҳужайра истамас экан, фойдасиз.\nЎйлашимча? 5 Mar, 10:45\nҚозоғистон пойтахти Нур-султон (Астана)даги Президент парки экан. Дарахтлар алоҳида меҳр билан парваришланмоқда. Қўшниларимиз дарахт кесиш ўрнига уни экиб кўкартирар экан. Шу масалада қўшниларимизни тушунмадим.)))\nДарвоқе, бу паркка кириш, сайр қилиш, айланиш, ўтириб ҳордиқ чиқариш, хуллас, манзарадан баҳра олиш мутлақо бепул экан. Бу масалада ҳам қардош халқни мутлақо тушунмадим. Соққа қилиш имкони турганда бепул қилишнинг нима кераги бор?))\nЎйлашимча? 4 Mar, 17:18\nЭсингизда бўлса Сергелидаги кам таъминланганлар учун ажратилган уйларда “кўп таъминланган”лар яшаши ҳақида ёзган эдик.\nБу мавзу ҳамон долзарблиги учун оммавий ахборот воситаларида фотофактлар билан ёзилибди.\nЖорий йилда муҳтожлар учун уйлар қурилиши айтилди. Навбатдаги арзон уйлар “порция”сини қоринбойларимиз эгалламаса бўлди.\nШаффофлик, очиқлик ҳар қандай масала ечими.\nКам таъминланганларимиз шундай яшаётган бўлса, у ҳолда бойларимиз ҳаёти қандай экан?)))\nЖарималарни шу "бечора"ларнинг ҳаётига қараб тез-тез ошириб туришса керак.\nЎйлашимча? 4 Mar, 07:30\n“Ўзавтосаноат” бошқарув раиси ўринбосари Азизбек Шукуровнинг айтишича, Spark билан Nexia’дан ўтган йили 550 млрд сўм пул йўқотилган. Қиммат машиналардан 500 млрд сўм фойда кўрилган.\nДемак, арзон мошиналар зарари қиммат мошиналар фойдасидан қопланган. Ўтган йили ҳокимлар, амалдорлар, янги раҳбар бўлганлар ҳам қиммат мошиналарни гуриллаб сотиб олишганди. Бюджет пулларидан. Мантиқан ўйлаб қаралса ўша зарарни қопланишида солиқ тўловчиларнинг ҳиссаси катта бўлаяпти. Юк яна қора халқ гарданига тушган.\nАйрим амалдорлар ижтимоий тармоқларда сазойи бўлса ҳам мажбурий-ихтиёрий равишда қиммат мошиналарни олишга мажбур бўлган, деган тахмин бор.\nХуллас, “Ўзавтосаноат” ёнғоқнинг шақир-шуқурига ишқибозлардек ишлаяпмиз, деган иддаони илгари сургандек кўринди.))\nЎйлашимча? 3 Mar, 07:07\nМаҳаллабай, талабабай, хотин-қизларбай...\nҲамма жой бай-бай бўлиб кетди ишқилиб...\nКосмик кемалар Марсга қўниб турганда, “Бай бай мэн”лар маҳаллабай, талабабай юрибди.\nЎйлашимча? 2 Mar, 14:04\n“Ўйлашимча?” ёдга олади\nЎтган йили Тошкент шаҳрида 500 нафар электромобиль Хитойдан олиб келинганлиги, бироз вақт ўтиб такси хизматларини кўрсатади, деган хабар тарқатилган эди.\nХабарда автомобилларнинг қулайлиги, экологик жиҳатдан тозалиги, хуллас, ҳар томонлама яхшилиги айтилганди. Ушбу хабарни Тошкент шаҳар матбуот хизмати роса айлантирганди. Негадир шу турдаги автомобиллар шаҳарда кўринмайди.\nБалки ҳали вақти келмагандир. Кутамиз.\nЎйлашимча? 2 Mar, 08:15\nБюджетимизда пул қолмади, пул ажратишса ёрдам берамиз, бир ойдан кейин келинг, ўзимиз ҳам қийналиб ўтирибмиз, ҳозир кредит беролмаймиз ҳисобимизда пул қолмади, деб турли баҳоналар тўқийдиган, ўзини ҳам бечораҳол қилиб кўрсатадиган амалдор сурати.\nЎйлашимча? 1 Mar, 13:40\nХато қилишинг кутарлар...\n1 мартдан Ўзбекистонда тадбиркорлар йўлларга камера ва радарлар ўрнатиш ҳуқуқига эга бўлди.\nКўчалар тўла камера, йўл патрул ходимида видеокузатув, боди камера, орқадаги мошинада камера, пиёдаларда камера...\nХуллас, ҳамма ҳайдовчилар хатосини пойлайдиган бўлди. Бой тадбиркордан тортиб, оддий пиёдагача.\nЎйлашимча? 1 Mar, 09:29\nХалқ ҳокимларни сайлашга тайёрми?\nОртиқча харажатнинг нима кераги бор.\nЯна 10 йиллар бор.\nЎйлашимча? 28 Feb, 09:25\nБиласиз, Ўзбекистонда жиноят содир этган фуқарога молиявий имконияти етмаса, давлат томонидан адвокат тайинланади. Мана шу тайинланган адвокат жиноятчини қай даражада ҳимоя қилади, деб ўйлайсиз? Ҳеч қандай. Шунчаки оддий бир жасад номига, қоғозларда мавжудлигини кўрсатиш учун иштирок этади.\nБутун жараён давомида давлат берган адвокат кўзини телефондан узмасдан ўтказади. Бефарқ, эътиборсиз. Гумонланувчи бутун суд жараёнини ўзини ўзи ҳимоя қилади. Адовкат тергов ҳужжатлари билан танишиб ҳам чиқмайди. Бордию, гумондор бегуноҳ бўлса, аммо адвокат ёллашга пули бўлмаса, давлат адвокати билан қамалиб кетиши ҳақиқатга яқин. Чунки у ўрганмайди, изланмайди.\nҲамма гап давлат томонидан адвокатга иштирок учун жуда кам пул берилишида экан. Бир томондан тўғридир. Чунки битта жиноятни чуқур ўрганиш, терговга, судга қатнаш анча вақт ва маблағни талаб этади. Аммо инсон тақдири унинг қўлига тушганини ҳам унутмаслиги керак. Шунинг учун адвокатлар ўртасида рейтинг тизими, ютқазишининг сабаблари ўрганилиши, муҳокама этилиши зарур. 5 миллиондан қашшоғи бор мамлакат учун бундай адвокатлари виждон билан ишласа ёмон бўлмасди.\nАҚШда бундан 40-50 йил аввал инсон ҳуқуқлари билан ҳолат жуда ёмон эди. Аммо АҚШ ўз хатолари устида ишлайдиган ва уни тўғрилаб борувчи мамлакат. Қайси йўналишда ҳуқуқлар бузилса, ўша йўналишда зарур чораларни кўради. Шунинг учун бўлса керак, ўтган даврдаги хатолари хусусида исталганча фильм ишлайди. Кўрсатади. Дам олиш кунига ана шундай хато-хулоса фильмни — «Просто помиловать»ни тавсия этаман. Реал ҳаётда мавжуд бўлган воқеа. Барчани Туҳматдан ўзи асрасин.\nЎйлашимча? 28 Feb, 09:21\nАҚШда бундан 40-50 йил аввал инсон ҳуқуқлари билан ҳолат жуда ёмон эди. Аммо АҚШ ўз хатолари устида ишлайдиган ва уни тўғрилаб борувчи мамлакат. Қайси йўналишда ҳуқуқлар бузилса, ўша йўналишда зарур чораларни кўради. Шунинг учун бўлса керак, ўтган даврдаги хатолари хусусида исталганча фильм ишлайди. Кўрсатади. Дам олиш кунига ана шундай хато-хулоса фильмни, «Просто помиловать» тавсия этаман. Реал ҳаёт мавжуд бўлган воқеа. Туҳматдан барчани ўзи асрасин.\nЎйлашимча? 27 Feb, 07:20\nНаманган вилояти ҳокими яшайдиган контейнер экан. Тайёр уйку бу.\nШунақа контейнерлардан оддий халққа ҳам қуриб беринглар уйсизлик муаммоси ҳали бўлади.\nУйи бор, аммо ижтимоий ҳимояга муҳтож одамлар ҳам шу контейнерда яшагиси келиб кетди. ))\nЎйлашимча? 26 Feb, 13:23\n“Ўйлашимча?” ёдга олади.\nЭсингизда бўлса, Шавкат Мирзиёев 21 январь куни Бухорога амалга оширган ташрифи давомида Олот, Қоракўл, Жондор ва Шофиркон туманлари фаоллари, маҳалла раислари билан учрашди ва аниқ таклифлар билан чиққан фуқароларни қўллаб-қувватлашини билдирган эди.\nУчрашувида «Охших» МФЙ раиси тадбиркорлардан бири шаҳарда ижарада туриб фаолият кўрсатаётгани, маҳалланинг етти нафар фуқаросини иш билан таъминлаганини айтган ва Президентдан унинг қишлоқда фаолият кўрсатиши учун ер сўраганди.\nХуллас, Президентни “подводить” қилмайман, деган маҳалла раисининг иши нима бўлди? Унга ер берилдими, тадбиркор қишлоққа қайтиб келдими, қурилиш ишлари бошландими? Саволлар...\nМаҳалла раисининг дадиллигига гап йўқ, қишлоғи учун қайғураяпти. Лекин қолганлар қайғурмаётган бўлса, унинг қайғуришидан не наф?\nШу воқеаларга ҳам бир ойдан ошди. Ёки ҳануз ер танлаш билан вақт ўтказилаяптими?\nЎйлашимча? 26 Feb, 07:07\nЎйлашимча? 25 Feb, 12:42\nАрманистон Бош штаби қўмондони ўринбосари Тиран Хачатрян ишдан бўшатилиши ортидан мамлакат қуролли кучлари бош вазир Никол Пашиняннинг истеъфосини талаб қилиб чиқди.\nБош вазир буни давлат тўнтаришига уриниш деб баҳолади. Шундан келиб чиқиб, тарафдорларини кўчага чиқишга ундади. Қолаверса, соат 15:00 да фейсбукда жонли мулоқотга чиқишини маълум қилган.\nАйни пайтда Ереван кўчаларида одамлар тўпланмоқда.\nБу воқеа Туркиядаги ҳарбий тўнтаришга урунишни эслатиб юборди. Ўшанда Эрдўған ҳам ижтимоий тармоқлар орқали жонли эфирга чиқиб, халқни кўчага чиқишга ундаганди.\nЎйлашимча? 25 Feb, 07:40\nКатта-катта йиғилишларда, учрашувларда блокнотга ёзиб олишнинг ҳеч зиёни йўқ. Бу нормал ҳолат. Ҳамма гап ўша ёзиб олган топшириқларни қайта ўқиб чиқиш ва унинг ижросига киришишдадир.\nБлокнотга тушган топшириқ унда қолиб кетса, у ҳолда ёзиб олгандан не наф?\nЎйлашимча? 24 Feb, 12:56\nСамарқанд туманларининг бирида битта ҳоким ишлаган. Анча ҳалол меҳнат қилган. Ҳеч қаерни ўмармаган, ҳеч қаерда шахсий бизнес ташкил қилмаган. Хуллас, бойлик жамғармаган, эл қатори яшаб, ишлаган.\nЎша ҳоким анча вақтдан кейин ишдан кетади. Шундан сўнг, одамлар тўй-маъракаларда олдингидек мулозамат қилмас, келди-кетдиси билан бировнинг иши бўлмабди. Бунинг устига одамлар шивир-шивир қилишар ва шунча ишлаб пул тўпламаганини гапириб, уни койишган.\nБир куни ҳоким бозорга тушибди. Ул бул олиб, аракаш билан уйига пиёда қайтибди. Йўлда аравакаш нега амал тегиб турганида бойлик ортирмаганини сўрабди. Ҳалоллик, жамиятга наф тегиш, деган жавоблардан кейин аравакаш ҳам собиқ ҳокимни тузлабди. Мансаб доимий эмаслигини, биров раҳмат айтмаслигини, берилганда пулни йиғиш, уй, мошина олиш кераклигини айтибди.\nСобиқ ҳокимнинг хулосаси: Бир томондан ўша йигит ҳақ. Биров раҳмат айтмаяпти. Қолаверса, арава тортиб кун кўрувчи ҳалол инсон шундай фикрлаяптими, демак бошқаларники бундан ҳам баттар. Жамият ўзи учун ҳалол меҳнат қилган инсонларни қадрлай билиши керак. Ҳурматини, иззатини жойига қўйиши керак. Жамиятнинг ўзи амалдорларни коррупцияга йўналтирмаслиги, аксинча коррупциядан ҳоли бўлган шахсларни олқишлаб туриши зарур. Ҳокимлар мактаби, депутатлар ёки бошқа амалдорлар мактаби йўқ. Уни жамиятнинг ўзи тарбиялайди.


15:17 / 22.04.2017 1419 pdf Ўқиш режими + -\nАгар тарихга назар ташлайдиган бўлсак, ўтган азизларимизнинг ўтаётган соатларни, лаҳзаларни қадрлаганларига, ҳатто ўлимни қарши олаётган чоғларида ҳам илм талаб қилишдан ажралмаганларига, бир сўз билан айтганда бешикдан то қабргача илм йўлида ҳаракат қилганларига гувоҳ бўламиз.\nАбу Юсуф роҳматуллоҳи алайҳ жон таслим қилаётган сўнги нафасларида ҳам ўзларини кўргали келган зиёратчилардан бири билан фиқҳий масала тўғрисида баҳс юритганлар. Ҳаётларининг энг сўнги лаҳзаларини ҳам илм музокарасисиз ўтказиб юбормаганлар.\nБу ҳақида Иброҳим ибн Жарроҳ Куфий қуйидагича гапириб берган: Абу Юсуф касал бўлганди. Уни кўргали келдим. Келганимда у беҳуш ётганди. Ўзига келгач менга: эй Иброҳим бир масала тўғрисида нима дейсан? деди. Мен: шундай ҳолатда-я? дедим. У: бунинг зарари йўқ дарс қилаверамиз эҳтимолки бирор киши бу дарсимиздан нажот топар? деди. Сўнгра: эй Иброҳим, тош отишда (яъни ҳаж ибодатларида), пиёда юриб отган афзалми ё уловда отган афзалми? деди. Мен: уловда отган афзал дедим. У: хато қилдинг деди. Мен: пиёда юриб отган афзал дедим. У яна: хато қилдинг деди. Шунда мен: Аллоҳ сиздан рози бўсин ўзингиз айтинг дедим. У: агар ўша ерда дуо қилиш учун тўхтайдиган бўлса пиёда юриб отгани афзал, агар тўхтамайдиган бўлса уловда отгани афзал, деди. Сўнгра мен унинг ҳузуридан чиқдим. Ҳали ҳовлисининг дарвозасига ҳам етиб улгурмасдан унга йиғлашганини эшитдим. У вафот этган эди. Аллоҳ уни ўз раҳматига олган бўлсин.\nАллома Тошкўпирзода “Мифтаҳус саъада ва мисбаҳус сияда” номли китобларида қуйидагиларни айтганлар: “Имом, фақиҳ, мужтаҳид, муҳаддис, имом Абу Ҳанифанинг шогирди Муҳаммад ибн Ҳасан Шайбоний роҳматуллоҳи алайҳ тунда ухламасдилар. Олдиларига дафтарларни яъни китобларни қўйиб қўярдилар. Агар бирортасидан зериксалар бошқасига ўтардилар. Уйқуларини сув билан кетказардилар ва “уйқу ҳароратдан келади,”дердилар.\nАбу Ҳилол Аскарий "Ал-ҳассу ала толабил илм вал ижтиҳади фи жамъиҳи" номли китобидан қуйидагиларни айтган: Аҳмад ибн Яҳё Шайбоний, Куфий, Бағдодий наҳв, луғат, адаб, ҳадиси шариф, ва қироат имомларидан бўлган. 200- ҳижрий санада туғилиб, 291-ҳижрий санада вафот этган. Унинг дарс қилиб ўқийдиган китоби доимо у билан бирга бўлган. Агар уни бирор жойга чақирсалар мисвара миқдорида (теридан бўлган суяниб ўтириладиган нарса) кенгроқ жой беришлари шарти билан борарди ва ўша ерга китобини қўйиб ўқиб ўтирарди.\nХотиб айтади: Ибн Жарир роҳматуллоҳи алайҳ қирқ йил бардавом ҳар куни қирқ варақдан асар ёзган. Унинг шогирди Абу Муҳаммад Абдуллоҳ ибн Аҳмад ибн Жаъфар Фарғоний "Ас-Сила" номи билан танилган китобида қуйидагиларни айтган: "Ибн Жарир роҳматуллоҳи алайҳнинг шогирдларидан бир гуруҳи унинг балоғат ёшидан то вафотигача бўлган ҳаётини ўрганиб чиқдилар. Сўнгра ёзган асарларининг варақларини унинг ўтказган умрига бўлиб чиқишди. Ҳар бир кунига ўн тўрт варақдан тўғри келди. Бу банданинг имкони етмайдиганадиган фақатгина Холиқнинг гўзал инояти билангина эришиладиган кўрсаткич эди".\nИбн Жарир роҳматуллоҳи алайҳ 224-ҳижрий санада таваллуд топиб 310-ҳижрий санада 86 ёшда вафот этган. Агар бу ёшдан балоғат ёшигача бўлган даврни ўн тўрт йил деб ҳисоблаб олиб ташласак, шунда Ибн Жарир етмиш икки йил ҳар куни ўн тўрт варақдан ёзган бўлади. Агар ҳар куни ўн тўрт варақдан ёзилган етмиш икки йилни ҳисоблаб чиқадиган бўлсак имом Ибн Жарир энг камида 358 минг варақ тасниф этган бўлади.\nМуҳаммад Курдали "Кунузул аждад" номли китобида имом Ибн Жарир Тобарийнинг таржимаи ҳоли тўғрисида қуйидагиларни айтган: " Айтилган хабарларга кўра у зот ҳаётининг бирор дақиқасини ҳам фойда бериш ва фойда олишсиз ўтказиб юбормаган. Муъафа ибн Закарё ишончли кишиларнинг биридан қуйидаги ривоятни келтиради: У Абу Жаъфар Тобарийнинг вафотидан бир соат ё ундан ҳам камроқ вақт олдин унинг ҳузурида бўлган. Ўша вақтда унга Жаъфар ибн Муҳаммаддан бир дуо зикр қилинган. У эшитиши биланоқ сиёҳдон ва саҳифа келтиришларини сўраган ва уни ёзиб қўйган. Унга: шундай ҳолатда-я?! дейишганида, у: инсон учун то ўлгунича илмдан иқтибос олишни қўйиш дуруст эмас," деган.\nЁқут Ҳамавийнинг “Муъжамул удабо” асарида буюк астроном математик олим, тарих, луғат, адабиёт соҳаларининг етук билимдони Абу Райҳон Берунийнинг таржимаи ҳоли ҳақида қуйидагилар айтилган: Абу Райҳон Беруний умумий ишларда юксак мавқеда бўлишига қарамасдан илм таҳсилига қаттиқ киришган, китоблар тасниф этишга астойдил берилган эди. Унинг қўлидан қалам тушмас, кўзлари доимо китобга қараган бўлар, қалби фикр билан машғул бўларди. Йил давомида икки кунгина эҳтиёжига ярайдиган озиқ овқат ва ёзиш учун керакли ашёларни тўплашга вақт ажратарди. Сўнгра йилнинг бошқа кунларидафақат илм билан машғул бўлганларидан бошқа ташвишларга вақт ажрата олмасдилар.\nФақиҳ Абул Ҳасан Али ибн Ийсо Валвалижий шундай гапириб берган: Абу Райҳоннинг ёнига вафот этиши арафасида кирганман. У зўрға нафас олиб юраги сиқилиб ётганди. У етмиш саккиз ёшда эди. У шу ҳолатида менга қараб: бугун менга она томондан бўладиган момоларнинг меросдаги улуши ҳақида нима дейсан ? деди. Мен унга раҳмим келганидан: шундай ҳолатда ҳама? дедим. У: эй менга қара! Менинг дунёдан ушбу масалани билиб кетганим уни билмасдан кетганимдан яхшироқ эмасми? деди. Мен унга ўша масалани айтиб бердим. У бу масалани ёдлаб олди ва ёдлаганларини менга айтиб берди. Мен унинг ҳузуридан чиқиб кўчага етган ҳам эдимки, унинг вафот этгани учун йиғлаганларини эшитдим.\n"Алфия" ва бошқа кўплаб китоблар соҳиби Ибн Молик роҳматуллоҳи алайҳ ҳижрий 600-санада туғилиб, 672-санада вафот этганлар. Мақоррийнинг "Нафаҳут тийб" номли китобида бу зотнинг таржимаи ҳоллари ҳақида шундай дейилган: " Ибн Молик роҳматуллоҳи алайҳ кўп ўқийдиган, тез-тез текшириб турадиган зот эдилар. Бирор нарсани ҳам манбасига қарамасдан ёддан ёзмас эдилар. Бу ишончли шайхларнинг ва собитқадам уламоларнинг ҳолати ҳисобланади. У зотни фақат ё намоз ўқиётганларини, ё тиловат қилаётганларини, ё китоб тасниф қилаётганларини, ё ўқиётганларини кўришарди. Бу зот ҳатто вафот этаётган пайтларида ҳам бир қанча байтларни ёдлаганлар. Баъзилар уларнинг саксон байт эканини ҳисоблашган. Бу байтларни у зотга ўғиллари айтиб турган.\nҲофиз Заҳабий "Тазкиротул ҳуффоз"да имом Нававийнинг таржимаи ҳолини келтирган. Муҳйиддин Абу Закариё Яҳё ибн Шараф ибн Муррий, роҳматуллоҳи алайҳ ҳижрий 631-санада Ҳавроннинг Наво шаҳрида дунёга келган. 649-санада Димашқга борган ва "Роваҳия" истиқомат қилган. Бу ҳақда у зотнинг ўзлари шундай деганлар: мадрасада икки йилча турдим шу муддат давомида ёнбошимни ерга қўймадим, тўрт ярим ойда "Танбеҳ"ни ёд одим. Қолган муддатда шайхлари Камол Исҳоқ ибн Аҳмадга "Муҳаззаб"нинг тўртдан бирини ёддан ўқиб топширганлар.\nИмом Нававий ҳижрий 676-санада 45 ёшларида вафот этганлар. Кўплаб улуғ асарлар қолдирганлар. Ёзган асарларини ҳаётларига тақсимлашганда ҳар бир кунга ўша пайтдаги тўрт дафтардан тўғри келган.\nИмом муфассир Абу Сано Шиҳобуддин Маҳмуд ибн Абдуллоҳ Олусий Бағдодий роҳматуллоҳи алайҳ Бағдод муфтийси ва муфассирлар сўнгисидирлар. Ҳижрий 1217-санада туғилиб 1270 санада вафот этганлар. Бу зот ҳар лаҳзада илмлари зиёда бўлишига интилар эдилар. Фойдали ва нодир илмларни қўлга киритишдан ҳеч тўхтамас эдилар. Кундузлари фатво ва дарс бериш билан ўтарди. Кечанинг аввалини масала сўровчиларга ё суҳбатдошларга ажратган эдилар. Кечанинг охирида варақларга тафсир ёзар эди. Эртаси куни эрталаб ёзган варақларини оққа кўчирувчи қилиб тайинлаган ёзувчиларга берар эдилар. Ёзувчилар уларни оққа кўчириш учун бу зотнинг уйларида ўн соатлаб қолиб кетишар эди.\nОлусий бир кунда йигирма тўртта дарсни бажарар эди. Тафсир ёзиш ва фатво бериш билан машғул бўлган вақтларда узун китоблардан ўн учта дарсни бажарар эдилар. Доимий равишда таълиф этиш билан банд эдилар, ҳатто охирги касал бўлганларида ҳам таълиф этишни тўхтатмаганлар.\nИмом Абдулҳай Лакнавий ҳижрий 1304-санада 39 ёшларида вафот этган. Кўп мужалладли катта китоблар ва бир неча саҳифалардан иборат рисолалар билан биргаликда 110 дан ортиқ асарлар ёзиб қолдирганлар. Барча асарлари фойдали баҳслар ва қийин мушкул масалар ҳақида бўлган.\nАшраф Али Таҳонавий ҳижрий 1362-санада 81 ёшларида вафот этган. Таълиф этган асарлари эса мингдан ортиқ бўлган.\nУшбу улуғ ишларнинг барчаси вақтни авайлаш ва доимий равишда илм йўлида ҳаракат қилиш билан яъни, бешикдан қабргача илм ўрганиш орқали юзага келган.\n12:10 / 08.05.2019 1619\n16:11 / 23.02.2019 4364\nЙигирма саккизинчи фасл: Аллоҳга яқин кишиларни муроқабаси ва иймон келтирганларни\nИзоҳ Муроқаба киши Аллоҳ уни кўриб, ундан хабардор бўлиб турганлигини билмоқ. Мақом ҳолнинг доимо давоми...\n1215 09:56 / 25.03.2017\n2388 17:23 / 27.03.2017\nҲозирги кунда икки киши бир бири билан учрашиб қолса, бошқалар ҳақида ўз фикрларини билдириб, .Фалончини мана бунақа айби бор, Писмадончини мана бунақа давоми...\n1224 14:32 / 27.03.2017\nАллоҳнинг розилиги устун бўлсин!\nАллоҳнинг розилигини барча нарсадан устун қўйиш лозимдир. Бунда агарчи барча инсонлар сизга ғазаб қилса ҳам сиз Аллоҳ таоло ва Унинг Расули рози бўладиган ишни давоми...\n1430 14:39 / 27.03.2017


21:20 / 12.05.2018 2994 pdf Ўқиш режими + -\nБу дунёда Аллоҳга ширку куфр келтириб, Ундан ўзгага илтижо қилиб, Аллоҳ зикр қилинганда, юраги сиқилиб, пешонаси тиришиб, Аллоҳдан ўзгалар зикр қилинганда шодланиб юрган инсонни қаранг!\n«Бас, қачонки инсонни зарар тутса, Бизга дуо қилур».\nБошига мусибат тушса, бало-офат келса, ўшандай кимса ҳам сохта худоларига эмас, Аллоҳ таолога ёлворади. Чунки мусибат ва бало-офат режасиз келади, олдиндан ўйлаб, режа тузиб қўйиб бўлмайди. Оғир мусибат вақтида манманлик ва такаббурлик ҳам қолмайди, инсоннинг фитрати – соф табиати очилади. Инсоннинг фитратида эса Аллоҳ таолонинг ваҳдониятини тан олиш хусусияти бор. Шу боис, ҳар қандай инсон у қанчалик кофир, қанчалик мушрик бўлмасин, бошига мусибат тушиб, зарарга юз тутса, фақат Аллоҳ таолонинг Ўзига ёлворади.\n«Сўнгра унга Ўзимиздан неъмат берсак, «Албатта, бу менга илмим туфайли берилди», – дер».\nАллоҳ таоло ундан зарарни олиб, унга яна тинчлик-омонлик ва офиятни берса, у эски ҳолатига қайтади. Аллоҳ берган неъматни, тинчлик-омонлик, офият ва яхшиликларни ўз илмим, ҳатти-ҳаракатим билан топдим, деб даъво қила бошлайди.\n«Йўқ!» Бу даъво нотўғри. У берилган неъматларни ўз илми туфайли топгани йўқ.\nУнга берилган неъмат, қани, бу неъматга шукр қилармикан ёки ношукрлик қилармикан, деган синовдир.\n«Лекин уларнинг кўплари билмаслар».\nНатижада ўзларига берилган неъмат учун Аллоҳга шукр қилиш ўрнига, уни ундай қилиб топдим, буни бундай қилиб топдим, деб мақтаниб юради.\nҒийбaтнинг сaбaблaри вa ундан қутулиш учун муoлaжaлар (5-қисм)\n18:41 / 12.05.2018 1960\n19:27 / 13.05.2018 1930\n2483 05:00 / 19.01.2017\n1890 17:00 / 01.08.2019\n3759 13:04 / 17.12.2018\n1993 05:00 / 19.01.2017\n163 09:58 / 21 ноябрь\n391 19:13 / 18 ноябрь


Ип калава экспортига вақтинчалик қўшимча тўлов амалиёти жорий этилиши мумкин – Газета.uz\n«Ўзтўқимачиликсаноат» уюшмаси хабар беришича, сентябрь ойидан ички бозорда ип-калава учун «асоссиз ажиотаж» кузатилмоқда. Уюшма ноябрь ойида ип калава экспортига вақтинчалик қўшимча тўлов амалиёти жорий этилишини маълум қилди. Иқтисодчи Отабек Бакиров бу «ёмон оқибатлар»га олиб келишини таъкидламоқда.\nLotinchada 28 октябр 2021, 17:05 Иқтисодиёт\nНоябрь ойида ип калава экспортига вақтинчалик қўшимча тўлов амалиёти жорий этилиши мумкин, дея хабар қилмоқда «Ўзтўқимачиликсаноат» уюшмаси матбуот хизмати.\nХабарда айтилишича, сентабрь ойидан жаҳон бозорларида пахта ва калава ип нархларининг кескин ўсиши ва Ўзбекистон ип-калавасига талабнинг ортиши натижасида ички бозорда ип-калава учун «асоссиз ажиотаж» (товар баҳосини сунъий, спекулятив равишда ошириш ёки пасайтириш — таҳр.) кузатилмоқда.\nШу нуқтаи назардан, уюшма томонидан ички бозорда ипга бўлган талаб ва таклиф ҳажмларини барқарорлаштириш мақсадида қуйидаги чораларни амалга ошириш кўзда тутилмоқда:\nҳафтасига бир марта пахта толаси ва ип-калава ишлаб чиқариш ҳажмлари тўғрисидаги маълумотларни эълон қилиш;\nпахта толаси нархларининг спекулятив ўсишини чеклаш механизмини жорий этиш;\nпахта толаси, синтетик ва сунъий толалар, шунингдек ип-калава импорти ҳажмини кенгайтириш;\nип-калава истеъмолчиларини айланма маблағ билан таъминлаш амалиётини кенгайтириш, пахтадан тайёр маҳсулотгача бўлган қўшилган қиймат занжири бўйича ҚҚСни қайтариш механизмларини мукамаллаштириш ва тўлашни кечиктириш ҳамда ички бозорга сотиладиган калава ип ҳажмларидан даромадни фойда солиғидан озод қилиш бўйича таклифлар киритиш.\nҚайд этилишича, ички бозорда ип-калава ҳажми барқарорлашмаган холда, 2021 йил ноябрь ойида ип калава экспортига вақтинчалик қўшимча тўлов амалиёти жорий этилади (корхоналар ва ассортиментлар кесимида).\nBakiroo телеграм канали муаллифи, иқтисодчи Отабек Бакиров масаланинг потенциал оқибатларига эътибор қаратиб, бу «ёмон оқибатлар»га олиб келишини таъкидламоқда.\nУнинг ёзишича, йил бошида ҳукумат қарори билан пахта ип-калаваси экспортига умумий ишлаб чиқарилган маҳсулот ҳажмининг ўртача 50 фоизи миқдорида квота ўрнатилган ва квотадан ортиқ экспорт қилинадиган пахта ип-калавасининг (бўялган калава бундан мустасно) ҳар бир килограмми учун 0,32 доллар миқдорида қўшимча йиғим ундириш белгиланган эди.\n«1 августдан бу талаблар катта эҳтимол ўз кучини йўқотди (агар узайтирилмаган бўлса). Лекин пахта ип калавасининг ҳар бир килограмми учун 0,01 АҚШ доллари миқдоридаги мавжуд экспорт божига қўшимча тўлов ҳалиям ўз кучида», — деб ёзмоқда Отабек Бакиров.\nШунингдек, Отабек Бакиров бу борада Mirkonomika телеграм канали муаллифи Миркомил Холбоевнинг мулоҳазаларини қўллаб-қувватлаган. Жумладан, Холбоевнинг ёзишича, ип калава экспортига чеклов ҳамда ички бозорда ип калава сотишга солиқ имтиёзлари бериш «тайёр кийим ишлаб чиқарувчиларни субсидиялашдан бошқа нарса эмас».\nУнинг таъкидлашича, ип калава экспортига қандайдир чеклов қўйилса, ички бозорда нарх пасаяди ва ип калава ишлаб чиқарувчиларнинг потенциал фойдаси пасайишига олиб келади. Ички бозордаги нархнинг пасайишидан кийим ишлаб чиқарувчилар манфаатдор. Бунда «давлат ип калава ишлаб чиқарувчиларнинг чўнтагидаги потенциал фойдасини олиб кийим ишлаб чиқарувчиларнинг чўнтагига солиб қўйиши» билан баробар.\n«Ички бозорга ип калава сотишда солиқ имтиёзлари бериш ҳам ҳудди юқоридаги каби кийим ишлаб чиқарувчиларни субсидиялаш ҳисобланади. Солиқ имтиёзлари беришнинг юқоридаги ҳолатдан ягона фарқи шундаки, энди субсидияни давлат ип калава ишлаб чиқарувчилар чўнтагидан эмас балки солиқ тўловчилар чўнтагидан тўламоқда, холос. Ҳар икки ҳолатда ҳам бу каби қарорлардан ягона манфаатдор тайёр кийим ишлаб чиқарувчилар, ютқазаётганлар эса ип калавани экспорт қилувчилар ҳамда оддий халқ», — дея фикрини хулосалаган Миркомил Холбоев.


АҚШ қўшинларини Суриядан чиқариш хабари ИШИДни илҳомлантирдими? - BBC News O'zbek\nАҚШ ҳарбийларининг Суриядан олиб чиқилиши тўғрисидаги хабар бу ерда ҳамон жанг олиб бораётган ИШИД аскарларини илҳомлантириб юборган. Президент Дональд Трамп Америка ИШИД устидан ғалаба қозонгани ва қўшинлар Суриядан тартибли равишда чиқарилишини айтган эди.\nБироқ Сурия тупроқларида жанг қилаётган АҚШ аскарлари ИШИД ҳали тўлиқ тор-мор келтирилмаганини айтмоқда.\nИроқ қўмондонларидан бирига кўра эса, АҚШ қўшинларининг чиқарилиш хабари ИШИД жангариларининг кўнглини кўтариб юборган.\nПутинга Сурияда ИШИД мавҳ этилгани ҳақида ҳисобот берилди\nРоссия Ўзбекистонни қўрқита олмайди\nИШИД Марказий Осиёга "кирди"ми ?\n"АҚШ қўшинларининг Суриядан чиқиш хабари ИШИДни илҳомлантириб юборди. ИШИД жангарилари Фирот дарёсининг шарқий қисмидаги ерларда ҳамон кучли. Уларнинг мавжудлиги минтақа учун жиддий хавфдир", -дейди Ироқ армияси қўмондони Генерал-майор Қосим Муҳаммади.\nСурия-Ироқ чегарасидаги ҳарбий базада жойлашган аскарлар ИШИДга қарши олиб бораётган жангларини гапириб беришди. Ушбу базанинг очилганига бир ой бўлди, бироқ 200 дан ортиқ Франция ҳамда Америка аскарларига уй бўлишга улгурган.\nПрезидент Дональд Трампнинг АҚШ аскарларини Суриядан олиб чиқиш қарори ушбу аскарларнинг минтақадаги келажагини шубҳа остига олган.\n2017 йилда Россия ҳарбийлари ҳам Президент Путинга Сурияда ИШИД гуруҳлари буткул йўқ қилингани ҳақида ҳисобот берган эди.\nСуриянинг Фирот дарёси шарқий қисмидаги жанглар бу гуруҳ ҳали-бери осонликча таслим бўлмаслигидан дарак бермоқда.


Ўзбекистон Республикаси Президенти Шавкат Мирзиёев 8 май куни Қозоғистон Республикасининг Биринчи Президенти – Элбоши Нурсултон Назарбоев билан телефон орқали мулоқот қилди.\nСуҳбат аввалида икки мамлакат етакчилари Иккинчи жаҳон урушида қозонилган Ғалабанинг 75 йиллиги муносабати билан бир-бирларини самимий табриклаб, эзгу тилаклар билдирдилар.\nЖанггоҳларда жонини аямай, фронт ортида фидокорона меҳнат қилиб, Ғалабага эришган ота-боболаримизнинг жасорати ва қаҳрамонлиги биродар халқларимизнинг миннатдор хотирасида мангу қолиши алоҳида қайд этилди.\nМулоқот чоғида чегараолди ҳудудларда Сардоба сув омборидаги фавқулодда ҳодиса оқибатларини бартараф этиш билан боғлиқ масалалар кўриб чиқилди. Аҳолига зарур ёрдамни кўрсатиш, инфратузилма ва коммуникацияларни қайта тиклаш борасида биргаликда амалга оширилаётган биринчи навбатдаги тадбирлар қўллаб-қувватланди.\nМамлакатларимизда коронавирус инфекцияси тарқалишига қарши кураш самарали кечаётгани мамнуният билан қайд этди. Ушбу хавфли касалликнинг олдини олиш ва даволашда ваколатли идораларнинг яқиндан мувофиқлашуви ва ҳамкорлигини давом эттириш муҳимлиги қайд этилди.\nШавкат Мирзиёев ва Нурсултон Назарбоев икки томонлама стратегик шериклик муносабатларини, аввало савдо-иқтисодий соҳада кенгайтириш масалаларига алоҳида тўхталдилар.\nПандемиянинг салбий оқибатлари таъсирини камайтириш мақсадида амалий ҳамкорликнинг янги лойиҳалари ва йўналишларини ишлаб чиқишда икки мамлакат бош вазирлари раҳбарлигидаги қўшма Ҳукуматлараро комиссиянинг муҳим роль ўйнаши таъкидланди.\nШунингдек, халқаро аҳамиятга молик долзарб масалалар ҳамда Марказий Осиё минтақасида яхши қўшничилик муносабатларини янада мустаҳкамлаш юзасидан фикр алмашилди.\nЎзбекистон ва Тожикистон Президентлари т...\nЎзбекистон Республикаси Президенти Шавкат Мирзиёев 9 апрель куни Тожикистон Республикаси П...\nПокистон делегацияси Ўзбекистонга келди...\nПокистон Бош вазирининг маслаҳатчиси Абдул Раззоқ Довуд бошчилигидаги делегация бугун музо...\nЎзбекистон - қардошлик, дўстлик ва ҳамко...\nЎзбекистон Президенти Шавкат Мирзиёев БМТ Бош Ассамблеясининг 75-сессиясида сўзлаган нутқи...


Дешам: «Иккинчи голга яқин эдик»\nФранция миллий жамоаси бош мураббийи Дидье Дешам Евро-2020 1-туридан ўрин олган Германияга (1:0) қарши баҳсдан кейин ўз фикрлари билан ўртоқлашди.\n«Жуда яхши рақибга қарши ажойиб ўйин ўтказдик. Ўйинчиларим жангга тайёрлигини билардик.\nВазиятни хавфсиз ҳолатга келтирадиган иккинчи голдан унчалик узоқ эмасдик, аммо иккинчи бўлимда бизда алоҳида муаммолар бўлмади. Юқори даражадаги иқтидорлар беллашуви», — дея Дешамнинг сўзларини келтиради УЕФА расмий сайти.